બનાસકાંઠા જીલ્લાના ડીસામાં રહેતા મેરૂભાઈ દેવીપૂજકને ૩ વર્ષ પહેલાં અકસ્માત થયો. તેમને હોસ્પિટલમાં સારવાર માટે દાખલ કર્યા. મૂળ તો પગના હાડકાં ભાંગી ગયેલા. ઓપરેશન પછી તેઓ ચાલતા તો થયા પણ અડધા કલાકથી વધારે ઊભા રહેવાનું અને ચાલવાનું તેમના માટે મુશ્કેલ બન્યું. એમની પત્ની સીતાબેન છુટક મજુરી કરે અને એમનું ઘર ચાલે. આ સ્થિતિમાં મુકેશનો જન્મ થયો. સીતાબેનને વાઈની બીમારી એક દિવસ એ ચૂલા પર રસોઈ બનાવતા હતા અને એમને વાઈ આવી. એ ચૂલામાં પડ્યા. ગળાથી લઈને કમર સુધી એ ખૂબ દાઝ્યા. એમની સારવાર થઇ પણ એ ઘણું દાઝ્યા હોવાથી મજૂરી કરવાનું જેમાં ખાસ કરીને શારીરિક શ્રમનું કામ એ કરી શકે એ સ્થિતિ ના રહી. છેવટે સીતાબેન ભીખ માંગવા જાય અને મેરૂભાઈ અને મુકેશનું ભારણ પોષણ કરવા માંડ્યા.